Copyright: ลิขสิทธิ์ (c) %s Logitech Inc. สงวนลิขสิทธิ์
Citation: ลิขสิทธิ์ (c) %s Logitech Inc. สงวนลิขสิทธิ์


การเชื่อมต่ออุปกรณ์ไร้สาย

1.	คลิกที่นี่ [image] เพื่อเปิดคุณสมบัติของเมาส์

2.	คลิกที่แถบไร้สาย

3.	คลิกเชื่อมต่อ

วิซาร์ดช่วยในการเชื่อมต่อไร้สายจะปรากฏขึ้น

4.	ปฏิบัติตามคำแนะนำในวิซาร์ด เพื่อเชื่อมต่ออุปกรณ์ไร้สายกับตัวรับ

 หัวข้อที่เกี่ยวข้อง


แถบไร้สาย (คีย์บอร์ด)

แถบไร้สายในคุณสมบัติของคีย์บอร์ดจะทำให้ท่านสามารถสร้างการเชื่อมต่อระหว่างคีย์บอร์ดและตัวรับได้อีกครั้ง แถบนี้ยังช่วยให้ท่านสามารถตรวจสอบระดับแบตเตอรี่ของคีย์บอร์ด และแสดงไอคอน Num Lock, Caps Lock และ Scroll Lock บนทาสก์บาร์ของ Windows

หมายเหตุ: แถบไร้สายในคุณสมบัติของคีย์บอร์ดจะปรากฏขึ้น หากท่านใช้ระบบไร้สายแบบดั้งเดิมระบบใดระบบหนึ่งของ Logitech บนพื้นหลังของจอภาพ และได้เชื่อมต่อตัวรับเข้ากับคอมพิวเตอร์ หากท่านมีคีย์บอร์ด iTouch และได้ติดตั้งซอฟต์แวร์ iTouch แถบนี้จะไม่ปรากฏขึ้น

 หัวข้อที่เกี่ยวข้อง


แถบไร้สาย (เมาส์)

แถบไร้สายในคุณสมบัติของเมาส์จะทำให้ท่านสามารถสร้างการเชื่อมต่อระหว่างเมาส์และตัวรับได้อีกครั้ง แถบนี้ยังช่วยให้ท่านสามารถตรวจสอบระดับแบตเตอรี่ของเมาส์ไร้สายได้ด้วย

หมายเหตุ: แถบนี้จะปรากฏในคุณสมบัติของเมาส์เมื่อท่านได้เชื่อมต่อเมาส์ไร้สายและตัวรับของ Logitech เข้ากับคอมพิวเตอร์

 หัวข้อที่เกี่ยวข้อง


การเลือกเมาส์หรือ trackball

หากท่านมีเมาส์มากกว่าหนึ่งตัวเชื่อมต่ออยู่กับระบบ ท่านสามารถระบุได้ว่าเมาส์ตัวใดเป็นเมาส์ที่ใช้งาน

1.	คลิกที่นี่ [image] เพื่อเปิดคุณสมบัติของเมาส์

2.	คลิกที่แถบอุปกรณ์

3.	เลือกเมาส์จากรายการแบบดึงลงในส่วนของข้อมูลอุปกรณ์

4.	คลิกตกลงเพื่อบันทึกตัวเลือกของท่าน การเปลี่ยนแปลงค่าใดๆ ในคุณสมบัติของเมาส์จะถูกใช้กับเมาส์ที่เลือกไว้

 หัวข้อที่เกี่ยวข้อง


การกำหนดปุ่ม

1.	คลิกที่นี่ [image] เพื่อแสดงคุณสมบัติของเมาส์

2.	คลิกแถบปุ่ม จะปรากฏค่าที่ตั้งไว้ในปัจจุบันสำหรับการกำหนดปุ่ม สำหรับแต่ละปุ่ม จะมีรายการแบบดึงลงซึ่งแสดงฟังก์ชันที่สามารถเลือกใช้โดยท่านสามารถกำหนดฟังก์ชันเหล่านี้ให้กับปุ่มเมาส์หรือปุ่มลูกกลิ้ง

3.	คลิกลูกศรลงเพื่อดูรายการฟังก์ชัน ใช้แถบเลื่อนเพื่อดูฟังก์ชันอื่นๆ ที่ไม่ได้แสดง คลิกเลือกฟังก์ชันที่ต้องการ ฟังก์ชันที่ท่านได้เลือกไว้จะถูกแสดงและเน้นด้วยแถบสี

4.	คลิกตัวเลือกต่างๆ สำหรับการกำหนดปุ่ม รวมทั้ง AutoScroll, Universal Scroll, HyperJump และ CyberJump ท่านจะสามารถใช้ตัวเลือกเหล่านี้ได้กับปุ่มเมาส์เท่านั้น

หมายเหตุ: หากมีการกำหนดค่าตัวเลือกเพิ่มเติมสำหรับการกำหนดปุ่ม จะปรากฏเครื่องหมายดอกจันข้างหลังค่าที่กำหนด เครื่องหมายดอกจันจะปรากฏหลังปุ่มตัวเลือกเสมอ คลิกปุ่มตัวเลือกเพื่อแสดงการกำหนดปุ่มเพิ่มเติม

5.	หลังจากที่ท่านได้เสร็จสิ้นการกำหนดปุ่มและตัวเลือกแล้ว คลิกตกลงเพื่อบันทึกตัวเลือกของท่าน

หมายเหตุ: ปุ่มของเมาส์อย่างน้อยหนึ่งปุ่มจะต้องถูกกำหนดให้ใช้ฟังก์ชันคลิก/เลือก

 หัวข้อที่เกี่ยวข้อง


การเปลี่ยนการกำหนดตำแหน่งของเมาส์/trackball

การกำหนดตำแหน่งจะเปลี่ยนทิศทางที่เมาส์หรือ trackball รับรู้ว่าเป็น "ทิศทางขึ้น" เพื่อให้มั่นใจว่าการเคลื่อนไหวของตัวชี้จะสัมพันธ์กันกับการเคลื่อนไหวของเมาส์หรือ trackball ท่านจะต้องเปลี่ยนเพียงตำแหน่งเท่านั้นหากต้องการที่จะใช้เมาส์หรือ trackball ในตำแหน่งที่แตกต่างออกไป เช่น ในกรณีที่ต้องการใช้เมาส์ด้วยมือซ้าย

1.	คลิกที่นี่ [image] เพื่อแสดงคุณสมบัติของเมาส์

2.	คลิกแถบกำหนดตำแหน่ง

3.	วางเมาส์/trackball ในตำแหน่งที่ท่านต้องการ

4.	คลิกปุ่มกำหนดตำแหน่ง

5. เลื่อนเมาส/trackball ในทิศทางที่ท่านต้องการจะระบุให้เป็น "ขึ้น" ตัวชี้จะเลื่อนบอลลูนในทิศทางของก้อนเมฆ เมื่อบอลลูนเลื่อนถึงก้อนเมฆ ตำแหน่งจะได้รับการกำหนดเรียบร้อย ทดสอบการเคลื่อนไหวของตัวชี้เพื่อให้แน่ใจว่า เมาส์ทำงานถูกต้องตามตำแหน่งใหม่
6.ทำตามขั้นตอนของการกำหนดตำแหน่งจนกระทั่งท่านพอใ
จกับตำแหน่งของเมาส/trackball

 หัวข้อที่เกี่ยวข้อง


การกำหนดเมาส์สำหรับการใช้งานด้วยมือซ้าย
การกำหนดเมาส์เพื่อการใช้งานด้วยมือซ้าย

ท่านสามารถกำหนดเมาส์และ trackball บางชนิดสำหรับการใช้งานด้วยมือซ้าย โดยจะต้องรันวิซาร์ดกำหนดเมาส์จากแถบติดตั้งด่วน หรือเปลี่ยนฟังก์ชันที่ถูกกำหนดให้กับปุ่มเมาส์บนแถบปุ่ม

1.	คลิกที่นี่ [image] เพื่อแสดงคุณสมบัติของเมาส์

2.	คลิกแถบปุ่ม

3.	จากรายการแบบดึงลงของปุ่มสำหรับใช้งานด้วยมือขวา เลือกฟังก์ชัน คลิก/เลือก จากรายการแบบดึงลงสำหรับการใช้งานด้วยมือซ้าย เลือกฟังก์ชัน เมนูอธิบาย/สลับเลือก

4.	คลิกตกลงเพื่อบันทึกการเปลี่ยนแปลง

หมายเหตุ: เมื่อท่านได้กำหนดค่าให้กับเมาส์สำหรับการใช้งานด้วยมือซ้ายแล้ว อาจจำเป็นต้องปรับเปลี่ยนตำแหน่งของเมาส์

 หัวข้อที่เกี่ยวข้อง


การปรับจังหวะของการดับเบิลคลิก

1.	คลิกที่นี่ [image] เพื่อแสดงคุณสมบัติของเมาส์

2.	คลิกแถบปุ่ม

3.	คลิกปุ่มตัวเลือก

4.	ในแถบจังหวะการดับเบิลคลิก ให้เลื่อนแถบเลื่อนไปทางซ้ายเพื่อลดความเร็วของการดับเบิลคลิก เลื่อนแถบเลื่อนไปทางขวาเพื่อเพิ่มความเร็วของการดับเบิลคลิก

5.	หรือท่านสามารถกำหนดดับเบิลคลิกให้กับปุ่ม และดับเบิลคลิกด้วยการ "คลิก" เพียงครั้งเดียว ใช้แถบปุ่มเพื่อกำหนดฟังก์ชันให้กับปุ่มเมาส์

ข้อแนะนำ: ทดสอบความเร็วโดยการดับเบิลคลิกในบริเวณทดสอบ

 หัวข้อที่เกี่ยวข้อง


การปรับความเร็วของเคอร์เซอร์

1.	คลิกที่นี่ [image] เพื่อแสดงคุณสมบัติของเมาส์

2.	คลิกแถบการเคลื่อนไหว

3.	หากต้องการเพิ่มความเร็วของเคอร์เซอร์ ให้เลื่อนแถบความเร็วไปทางขวา แต่หากต้องการลดความเร็วของเคอร์เซอร์ ให้เลื่อนแถบความเร็วไปทางซ้าย

 หัวข้อที่เกี่ยวข้อง


การปรับการเร่งความเร็วของเคอร์เซอร์

1.	คลิกที่นี่ [image] เพื่อแสดงคุณสมบัติของเมาส์

2.	คลิกแถบการเคลื่อนไหว

3.	ในส่วนการเร่งความเร็ว คลิกตัวเลือกของการเร่งความเร็วตัวใดตัวหนึ่ง

 หัวข้อที่เกี่ยวข้อง


การกำหนด Smart Move

1.	คลิกที่นี่ [image] เพื่อแสดงคุณสมบัติของเมาส์

2.	คลิกแถบการเคลื่อนไหว

3.	ในส่วนของ Smart Move ให้เปิดใช้ตัวเลือก Smart Move โดยการคลิกที่ช่องเลือก

 หัวข้อที่เกี่ยวข้อง


การใช้หางเคอร์เซอร์

1.	คลิกที่นี่ [image] เพื่อแสดงคุณสมบัติของเมาส์

2.	คลิกแถบการเคลื่อนไหว

3.	ในส่วนของหาง ให้เปิดใช้ตัวเลือกหางโดยการคลิกที่ช่องเลือก

4.	หากต้องการเพิ่มความยาวของหาง ให้เลื่อนแถบเลื่อนของหางไปทางขวา แต่หากต้องการลดความยาวของหาง ให้เลื่อนแถบเลื่อนของหางไปทางซ้าย

หมายเหตุ: หางเคอร์เซอร์สามารถใช้กับ Windows 95 และ Windows 98 เท่านั้น ท่านไม่สามารถใช้หางเคอร์เซอร์กับ Windows NT 4.0, Windows 2000 หรือสูงกว่า

 หัวข้อที่เกี่ยวข้อง


การกำหนดการเลื่อน

1.	คลิกที่นี่ [image] เพื่อแสดงคุณสมบัติของเมาส์

2.	คลิกแถบปุ่ม

3.	กำหนดตัวเลือก Universal Scroll หรือ AutoScroll ให้กับปุ่มเมาส์หรือปุ่มลูกกลิ้ง

หมายเหตุ: ท่านสามารถกำหนด Universal Scroll หรือ AutoScroll ให้กับปุ่มเมาส์หรือปุ่มลูกกลิ้ง ลูกกลิ้งของเมาส์จะทำการเลื่อนในแนวนอนและแนวตั้งเท่านั้น

4.	หากท่านมีเมาส์ลูกกลิ้ง และท่านต้องการใช้ การเลื่อนที่ใช้งานร่วมกับ Office 97 เท่านั้น ให้เลือกใช้ตัวเลือกนี้

หากท่านมีเมาส์ 2 หรือ 3 ปุ่มแบบธรรมดา และท่านต้องการจะใช้ตัวเลือกนี ให้คลิกที่ปุ่มตัวเลือก จากนั้นเลือกแถบ AutoScroll ในไดอะล็อกบ็อกซ์ที่ปรากฏ ในแถบ AutoScroll เลือกการเลื่อนที่ใช้งานร่วมกับ Office 97 เท่านั้น

5.	คลิกปุ่มตัวเลือกเพื่อแสดงตัวเลือก Universal Scroll หรือ AutoScroll เพิ่มเติม

หมายเหตุ: หากท่านใช้โปรแกรมที่สามารถทำงานร่วมกับ Microsoftฎ Office 97(TM) อยู่เป็นประจำ ท่านอาจจะต้องเลือกคุณสมบัติการเลื่อนที่ใช้งานร่วมกับ Office 97 เพื่อให้การเลื่อนดีขึ้น ท่านสามารถเลือกคุณสมบัตินี้ได้ในแถบปุ่มของคุณสมบัติของเมาส์

 หัวข้อที่เกี่ยวข้อง


การเปลี่ยนลักษณะของตัวชี้

1.	คลิกที่นี่ [image] เพื่อแสดงคุณสมบัติของเมาส์

2.	คลิกแถบตัวชี้

3.	เพื่อเปลี่ยนตัวชี้ทั้งหมดในครั้งเดียว เลือกลักษณะที่แตกต่างกันในรายการลักษณะ

เมื่อต้องการเปลี่ยนเพียงตัวชี้เดียว คลิกที่ตัวชี คลิกเรียก จากนั้นดับเบิลคลิกที่ชื่อไฟล์ของตัวชี้ที่ท่านต้องการ

หมายเหตุ: ลักษณะคือชุดของตัวชี้ของเมาส์ที่ท่านสามารถใช้ รูปร่างของแต่ละตัวชี้จะให้รายละเอียดที่ระบุว่า Windows กำลังทำอะไรอยู่หรือท่านสามารถทำอะไรได้บ้างในสภาวการณ์นั้นๆ

เคล็ดลับ

โดยค่าเริ่มต้นแล้ว ท่านสามารถเลือกใช้ลักษณะของตัวชี้ในจำนวนที่จำกัดระหว่างการติดตั้ง Windows

ท่านสามารถกำหนดตัวชี้ด้วยตนเองเท่าใดก็ได้ตามที่ต้องการ จากนั้นให้บันทึกตัวชี้เหล่านั้นเป็นลักษณะใหม่โดยการคลิกบันทึกเป็น

หากต้องการยกเลิกลักษณะของตัวชี้ ให้คลิกลักษณะของตัวชี้นั้นในรายการลักษณะ จากนั้นคลิกลบ

 หัวข้อที่เกี่ยวข้อง


การเพิ่มเมาส์หรือ trackball ใหม่

1.	ปิดเครื่องคอมพิวเตอร์หากต้องการติดตั้งเมาส์แบบ PS/2

คำเตือน: อย่าใส่หรือถอดเมาส์ในพอร์ตเมาส์แบบ PS/2 ชนิด 6 พิน ในขณะที่คอมพิวเตอร์ยังเปิดอยู่ เพราะพอร์ตอาจได้รับความเสียหาย

2.	เชื่อมต่อเมาส์เข้ากับพอร์ตเมาส์แบบ PS/2 ชนิด 6 พิน ของคอมพิวเตอร์ หรือพอร์ตอนุกรมชนิด 9 พิน หากท่านจำเป็นต้องใช้พอร์ตอนุกรมชนิด 25 พิน ท่านจะต้องมีอะแด็พเตอร์ที่เหมาะสม

ในการใช้อะแด็พเตอร์ ให้เสียบสายเคเบิลของเมาส์หรือ trackball เข้ากับอะแด็พเตอร์ จากนั้นเสียบอะแด็พเตอร์เข้ากับคอมพิวเตอร์ โปรดทราบว่าในการติดตั้งพอร์ตเมาส์แบบ PS/2 สำหรับเมาส์บางชนิด ท่านจะต้องถอดอะแด็พเตอร์ของพอร์ตอนุกรม 9 พิน ออกเสียก่อน จึงจะสามารถเชื่อมต่อสายเคเบิลของเมาส์เข้ากับคอมพิวเตอร์

3.	เปิดเครื่องคอมพิวเตอร์

4.	คลิกที่นี่ [image] เพื่อแสดงคุณสมบัติของเมาส์

5.	คลิกที่แถบอุปกรณ์

6.	Perform the next step depending on your operating system type:

ในระบบ Windows 95/Windows 98 ให้คลิกปุ่มเพิ่มอุปกรณ์เพื่อสั่งให้ MouseWare ทำการตรวจจับเมาส์ที่ต่อเข้ากับอยู่กับระบบอีกครั้ง

ในระบบ Windows NT 4.0 หรือสูงกว่า ให้คลิกปุ่มเปลี่ยนอุปกรณ์เพื่อตรวจจับเมาส์อีกครั้ง

ในระบบ Windows 2000 ท่านไม่จำเป็นต้องคลิกปุ่มเพิ่มอุปกรณ์

ในระบบ Windows 95/Windows 98 ท่านสามารถเพิ่มเมาส์ในขณะที่ระบบกำลังทำงานอยู่ เพียงติดตั้งอุปกรณ์ใหม่ แล้วคลิกปุ่มเพิ่มอุปกรณ์เพื่อสั่งให้ MouseWare ทำการตรวจจับเมาส์ที่ต่อเข้ากับระบบอีกครั้ง ในระบบ Windows NT 4.0 หรือสูงกว่า ท่านสามารถสลับเมาส์ไปยังเมาส์อีกตัวหนึ่งในขณะที่คอมพิวเตอร์กำลังทำงานอยู่ได้ ให้ท่านใช้พอร์ตเดียวกันกับทีใช้สำหรับเมาส์ที่ต้องการเปลี่ยน เมื่อต้องการใช้พอร์ตใหม่ (ยังไม่เคยกำหนดค่ามาก่อน) ท่านจะต้องติดตั้งอุปกรณ์ จากนั้นรีบูตระบบอีกครั้งเพื่อตรวจจับอุปกรณ์

ในการเพิ่มเมาส์ USB ใหม่ในระบบ Windows 98 และ Windows 2000 ให้เชื่อมต่อเมาส์เข้ากับพอร์ต USB ที่มีอยู่ MouseWare จะทำการตรวจจับเมาส์ใหม่โดยอัตโนมัติ

 หัวข้อที่เกี่ยวข้อง


การติดตั้งเมาส์หรือ trackball

หลังจากเชื่อมต่อเมาส์เข้ากับคอมพิวเตอร์แล้ว ท่านจะสามารถกำหนดใช้ค่าของเมาส์ตามที่ทางโรงงานผู้ผลิตแนะนำได้อย่างรวดเร็วโดยการรันวิซาร์ดติดตั้งอุปกรณ์

1.	คลิกที่นี่ [image] เพื่อแสดงคุณสมบัติของเมาส์ แถบการติดตั้งด่วนจะปรากฏ

2.	คลิกที่ปุ่มติดตั้งอุปกรณ์

3.	ปฏิบัติตามคำแนะนำบนหน้าจอ

 หัวข้อที่เกี่ยวข้อง


การแสดงไอคอน MouseWare บนทาสก์บาร์

ท่านสามารถเข้าถึงคุณสมบัติของเมาส์ได้อย่างง่ายดายโดยการแสดงไอคอน MouseWare บนทาสก์บาร์หลักของ Windows

1.	คลิกที่นี่ [image] เพื่อแสดงคุณสมบัติของเมาส์ แถบการติดตั้งด่วนจะปรากฏขึ้น

2.	คลิกช่อง "แสดงไอคอนบนทาสก์บาร์" จากนั้นคลิกตกลง

3.	เมื่อไอคอนปรากฏบนทาสก์บาร์แล้ว ท่านสามารถคลิกที่ไอคอนเพื่อเข้าถึงคุณสมบัติของเมาส์ได้

4.	เมื่อต้องการลบไอคอนออกจากทาสก์บาร์ คลิกขวาที่ไอคอนแล้วเลือกซ่อนไอคอน

 หัวข้อที่เกี่ยวข้อง


การเร่งความเร็วของเคอร์เซอร์

การเร่งความเร็วจะกำหนดความเร็วและระยะทางที่ ตัวชี้ เคลื่อนที่บนจอภาพของคอมพิวเตอร์ในลักษณะที่สัมพันธ์กับความเร็วในการเลื่อนเมาส์ การปรับการเร่งความเร็วจะช่วยให้ท่านสามารถเพิ่มความแม่นยำและการควบคุมการเคลื่อนไหวของตัวชี้ ตัวเลือกการเร่งความเร็วได้แก่ ปิด ช้า ปานกลางและเร็ว การเร่งความเร็วให้สูงขึ้นจะทำให้ตัวชี้เคลื่อนที่ได้ไกลกว่าเมื่อท่านเลื่อนเมาส์เร็วขึ้น

 จะทำอย่างไร ...

 หัวข้อที่เกี่ยวข้อง


ความเร็วของเคอร์เซอร์

ความเร็วของเคอร์เซอร์จะกำหนดความเร็วและระยะห่างที่ ตัวชี้ เคลื่อนที่ข้ามจอภาพของคอมพิวเตอร์เมื่อท่านเลื่อนเมาส์ การกำหนดความเร็วในช่วงช้าจะทำให้ตัวชี้เคลื่อนที่บนจอภาพในระยะทางที่สั้น เพื่อให้ได้ความแม่ยำที่มากขึ้น ควรกำหนดความเร็วของเคอร์เซอร์เป็นช่วงช้าถึงปานกลาง

 จะทำอย่างไร ...

 หัวข้อที่เกี่ยวข้อง


หางเคอร์เซอร์

เมื่อตัวเลือกหางเคอร์เซอร์ถูกกำหนดใช้ จะปรากฏหางเคอร์เซอร์อยู่ข้างหลัง ตัวชี้ เมื่อตัวชี้เคลื่อนที่ผ่านหน้าจอคอมพิวเตอร์  ท่านสามารถกำหนดความยาวของหางด้วยตนเองได้โดยการเลื่อนแถบความยาวของหางในแถบการเคลื่อนไหวของคุณสมบัติของเมาส์ หางเคอร์เซอร์จะช่วยให้ท่านสามารถค้นหาตัวชี้บนจอภาพ LCD ของแล็ปท็อปคอมพิวเตอร์ได้ง่ายขึ้น

หมายเหตุ: หางเคอร์เซอร์สามารถใช้กับ Windows 95 และ Windows 98 เท่านั้น ท่านไม่สามารถใช้หางเคอร์เซอร์กับ Windows NT 4.0, Windows 2000 หรือสูงกว่า

 จะทำอย่างไร ...

 หัวข้อที่เกี่ยวข้อง


การเพิ่มความเร็วในการตอบสนองของเมาส์
การเพิ่มความเร็วในการตอบสนองของเมาส์สำหรับการเล่นเกม

ท่านสามารถปรับตัวเลื่อนอัตราการรายงานบนแถบการเคลื่อนไหว เพื่อเพิ่มความถี่ที่ทำให้ตำแหน่งของเคอร์เซอร์ได้รับการอัพเดตบนคอมพิวเตอร์ การปรับนี้จะเพิ่มความคมชัดของอุปกรณ์ในการชี้ โดยทำให้มีการตอบสนองรวดเร็วขึ้น

คุณสมบัตินี้ใช้ในการปรับปรุงแนวของเคอร์เซอร์และความแม่นยำในเกมคอมพิวเตอร์ โปรดจำไว้ว่าการใช้คุณสมบัตินี้อย่างไม่เหมาะสมจะทำให้การเล่นเกมช้าลง การเพิ่มค่าอัตราการรายงานจะใช้เวลาของ CPU มากขึ้น การกำหนดค่าของตัวเลื่อนให้มากที่สุดจะใช้เวลาของCPU ในการแก้ไขการสะดุดมากถึง 10%

เพื่อผลงานที่ดีที่สุด ให้ใช้การกำหนดค่าของตัวเลื่อนขั้นต่ำที่ให้ผลงานดีที่สุด เริ่มจากการเพิ่มอัตราในการรายงานเพียงเล็กน้อย (เช่น จาก 80 เป็น 100) แล้วลองทดสอบผลงานในการเล่นเกม

หมายเหตุ: คุณสมบัตินี้สามารถใช้กับการเชื่อมต่อพอร์ต PS/2 เท่านั้น และไม่สามารถใช้กับเมาส์ไร้สาย

 หัวข้อที่เกี่ยวข้อง


Smart Move

เมื่อ Smart Move ถูกเปิดใช้ ตัวชี้ จะเลื่อนไปยังคำสั่งติดตั้งเริ่มต้น (ปุ่มตกลง) ในไดอะล็อกบ็อกซ์มาตรฐานของ Windows โดยอัตโนมัติ  คุณสมบัตินี้จะป้องกันท่านจากการที่ต้องเลื่อนตัวชี้ด้วยตนเองไปยังคำสั่งติดตั้งเริ่มต้นทุกครั้งที่ท่านเปิดไดอะล็อกบ็อกซ์ของ Windows

 จะทำอย่างไร ...

 หัวข้อที่เกี่ยวข้อง


จังหวะในการดับเบิลคลิก

จังหวะในการดับเบิลคลิกจะกำหนดความเร็วที่คอมพิวเตอร์รับรู้ ดับเบิลคลิก หากกำหนดค่าเป็นช่วงช้า จะมีเวลามากขึ้นในช่วงระหว่างการคลิกทั้งสองครั้ง แต่หากกำหนดค่าเป็นช่วงเร็ว จะมีเวลาน้อยลง เพื่อให้ได้ผลลัพธ์ที่ดีที่สุด ควรกำหนดค่าเป็นระดับปานกลาง

 จะทำอย่างไร ...

 หัวข้อที่เกี่ยวข้อง


การตรวจหาอัตโนมัติ

MouseWare จะยอมให้มีเมาส์มากกว่าหนึ่งตัวเชื่อมต่อกับคอมพิวเตอร์ในเวลาเดียวกัน MouseWare จะตรวจหาเมาส์ที่เชื่อมต่อทั้งหมด และแสดงเมาส์เหล่านั้นไว้ในช่องรายการแบบดึงลงบนแถบอุปกรณ์ เมื่อต้องการเปลี่ยนไปใช้เมาส์ตัวอื่นที่เชื่อมต่ออยู่ ให้เลือกเมาส์ที่จะใช้จากช่องรายการ ในแต่ละครั้งที่ท่านเปลี่ยนไปใช้เมาส์ตัวอื่น MouseWare จะเรียกใช้ค่าที่ตั้งไว้สำหรับเมาส์ดังกล่าวโดยอัตโนมัติ ในทำนองเดียวกัน ทุกครั้งที่ท่านเชื่อมต่อเมาส์ใหม่ MouseWare จะเรียกใช้ค่าที่ตั้งไว้สำหรับเมาส์ดังกล่าว และจะอัพเดตคุณสมบัติของเมาส์

หมายเหตุ: เมื่อมีการเชื่อมต่อเมาส์ใหม่ ท่านจะต้องเพิ่มเมาส์โดยการใช้ปุ่มเพิ่มอุปกรณ์บนแถบอุปกรณ์ในคุณสมบัติของเมาส์ ขั้นตอนนี้ใน Windows 95 และWindows 98 แตกต่างจากใน Windows NT 4.0 หรือสูงกว่า  โปรดดูรายละเอียดเพิ่มเติมใน "การเพิ่มเมาส์หรือ Trackball ใหม่"

ปุ่มเพิ่มอุปกรณ์ไม่จำเป็นสำหรับ Windows 2000

 หัวข้อที่เกี่ยวข้อง


ลักษณะของตัวชี้

ลักษณะของตัวชี้คือชุดของตัวชี้ที่ใช้เป็นวิธีการในการเลือก/การวางตำแหน่งภายใน Windows แต่ละ ตัวชี้ ลักษณะของตัวชี้จะสัมพันธ์กันกับการทำงานแต่ละอย่างของ Windows ขณะที่ท่านทำงานบน Windows ตัวชี้จะเปลี่ยนรูปร่างซึ่งจะบ่งบอกถึงการทำงานในขณะนั้น ท่านสามารถเปลี่ยนลักษณะของตัวชี้ได้โดยการเลือกลักษณะที่ต่างๆ จากแถบตัวชี้ในคุณสมบัติของเมาส์ ตัวอย่างเช่น ลักษณะที่เหมาะกับผู้ใช้เมาส์มือซ้ายจะประกอบไปด้วยตัวชี้ที่ชี้ไปทางด้านขวาแทนที่จะเป็นด้านซ้าย

 จะทำอย่างไร ...

 หัวข้อที่เกี่ยวข้อง


เกี่ยวกับการเลื่อนโดยใช้เมาส์ลูกกลิ้ง

ท่านสามารถเลื่อนหาตำแหน่งที่ต้องการได้อย่างแม่นยำโดยใช้เมาส์ลูกกลิ้ง ซึ่งจะช่วยให้ท่านสามารถค้นหาส่วนต่างๆ ของเอกสารที่อยู่นอกขอบเขตหน้าต่างแสดงเอกสาร

ในการเลื่อน ให้วางเคอร์เซอร์ไว้บนหน้าต่างของโปรแกรมที่สนับสนุนการเลื่อน จากนั้น

หากต้องการเลื่อนขึ้น ให้เลื่อนลูกกลิ้งไปทางด้านหน้า

หากต้องการเลื่อนลง ให้เลื่อนลูกกลิ้งไปทางด้านหลัง

ซอฟต์แวร์ MouseWare สนับสนุนการเลื่อนทั้งในแนวตั้งและแนวนอน หากหน้าต่างที่ท่านใช้งานอยู่มีแถบเลื่อนแนวนอนเท่านั้น (เช่น ไม่มีแถบเลื่อนแนวตั้ง) การเลื่อนลูกกลิ้งขึ้นจะทำให้หน้าต่างเลื่อนไปทางซ้าย และการเลื่อนลูกกลิ้งลงจะทำให้หน้าต่างเลื่อนไปทางขวา

หากหน้าต่างที่ท่านใช้งานอยู่มีแถบเลื่อนทั้งแนวตั้งและแนวนอน ให้ใช้ลูกกลิ้งเมาส์เลื่อนในแนวตั้งตามปกติ เพื่อเลื่อนในแนวนอน ให้ปล่อยคีย์ <CTRL> และ <SHIFT> ขณะเลื่อนลูกกลิ้งเมาส์

หมายเหตุ: ท่านสามารถกำหนดลูกกลิ้งของเมาส์เพื่อกำหนดจำนวนของการเลื่อนที่สัมพันธ์กันกับการเคลื่อนไหวของลูกกลิ้งของเมาส์ เมื่อต้องการกำหนดจำนวนของการเลื่อน ให้ใช้แถบปุ่มในคุณสมบัติของเมาส์

 จะทำอย่างไร ...

 หัวข้อที่เกี่ยวข้อง


AutoScroll

เมาส์จะสนับสนุน การเลื่อน อัตโนมัติของเอกสารของท่าน AutoScroll จะทำให้ท่านสามารถเลื่อนเอกสารได้โดยอัตโนมัติ โดยไม่ต้องดันลูกกลิ้งของเมาส์อย่างต่อเนื่อง เพียงคลิกที่ปุ่มเมาส์ที่กำหนดให้ทำฟังก์ชัน AutoScroll หรือเลื่อนลูกกลิ้งของเมาส์ จากนั้นเลื่อนเคอร์เซอร์ออกห่างจากไอคอนหลักของ AutoScroll ท่านก็จะสามารถเปลี่ยนความเร็วของการเลื่อนได้

ไอคอนหลักของ Autoscroll

  จะทำอย่างไร ...

 หัวข้อที่เกี่ยวข้อง


การใช้ AutoScroll

AutoScroll จะทำให้ท่านสามารถเลื่อนเอกสารได้โดยอัตโนมัติ โดยไม่ต้องดันลูกกลิ้งของเมาส์อย่างต่อเนื่อง

1.	ใช้แถบปุ่มเพื่อกำหนด AutoScroll ให้กับปุ่มหรือลูกกลิ้งของเมาส์

2.	วางเคอร์เซอร์ไว้ในโปรแกรมหรือหน้าต่างที่สามารถใช้คุณสมบัตินี้ได้

3.	คลิกลูกกลิ้งของเมาส์ หรือคลิกปุ่มเมาส์จนกระทั่งไอคอนหลักของ AutoScroll ปรากฏขึ้น

ไอคอนของ Autoscroll

4.	เลื่อนเมาส์ออกห่างจากไอคอน AutoScroll เพื่อเริ่มการเลื่อน

หมายเหตุ: ท่านไม่จำเป็นต้องทำการเลื่อนเมาส์อย่างต่อเนื่องเพื่อทำการเลื่อนต่อไป ระยะทางระหว่างเคอร์เซอร์และไอคอน AutoScroll จะเป็นตัวกำหนดความเร็วในการเลื่อน ยิ่งเลื่อนเคอร์เซอร์ออกห่างจากไอคอนมากเท่าใด ความเร็วของเคอร์เซอร์ก็จะเพิ่มขึ้นเท่านั้น

5.	เมื่อต้องการหยุดการทำงานของ AutoScroll ให้กดคีย์หรือปุ่มเมาส์ใดๆ

หมายเหตุ: หากท่านเลือกการเลื่อนที่สามารถใช้ร่วมกับ Office 97 เท่านั้น AutoScroll จะทำงานเฉพาะในโปรแกรมที่สามารถทำงานร่วมกับ Office 97 หากท่านใช้โปรแกรมที่สามารถทำงานร่วมกับ Microsoftฎ Office 97(TM) อยู่เป็นประจำ ท่านอาจจะต้องเลือกคุณสมบัติการเลื่อนที่ใช้งานร่วมกับ Office 97 เพื่อให้สามารถทำการเลื่อนได้ดีขึ้น

 หัวข้อที่เกี่ยวข้อง


เกี่ยวกับเมาส์ลูกกลิ้ง
เกี่ยวกับลูกกลิ้งของเมาส์

ลูกกลิ้งของเมาส์จะรวมความสามารถของการเลื่อนและการซูม ซึ่งจะช่วยให้ท่านสามารถทำงานให้เสร็จลุล่วงในเวลาอันสั้น ลูกกลิ้งของเมาส์จะทำการเลื่อนให้เป็นไปตามธรรมชาติได้อย่างสมบูรณ์แบบ ค่อยๆ ดันลูกกลิ้งของเมาส์ไปทางด้านหน้าเพื่อเลื่อนขึ้น ดันกลับมาทางด้านหลังเมื่อต้องการเลื่อนลง

ลูกกลิ้งของเมาส์ยังสามารถใช้เป็นเหมือนปุ่มเมาส์แบบมาตรฐานโดยเพียงการคลิก (กดลงบน) ลูกกลิ้ง

หากท่านใช้โปรแกรมที่สามารถทำงานร่วมกับ Microsoftฎ Office 97(TM) อยู่เป็นประจำ ท่านอาจจะต้องเลือกคุณสมบัติการเลื่อนที่ใช้งานร่วมกับ Office 97 เพื่อให้สามารถทำการเลื่อนได้นิ่มนวลขึ้น ท่านสามารถเลือกคุณสมบัตินี้ได้ที่แถบปุ่มในคุณสมบัติของเมาส์

เมาส์ของท่านจะช่วยให้ท่านสามารถเลือกจำนวนของการเลื่อน สำหรับลูกกลิ้งของเมาส์ ท่านสามารถทำการเลือกได้ในแถบปุ่ม สำหรับ AutoScroll ท่านสามารถทำการเลือกได้โดยการคลิกที่ปุ่มตัวเลือกในแถบปุ่ม จากนั้นระบุจำนวนของการเลื่อนในไดอะล็อกบ็อกซ์ที่ปรากฏ

หมายเหตุ: แถบปุ่มจะมีลักษณะที่แตกต่างกันไปขึ้นอยู่กับว่าเมาส์ที่ท่านใช้มีลูกกลิ้งหรือไม่

AutoScroll จะช่วยให้ท่านสามารถทำการเลื่อนได้โดยอัตโนมัติ โดยไม่ต้องมีการเลื่อนเมาส์หรือลูกกลิ้งของเมาส์อย่างต่อเนื่อง ท่านสามารถกำหนดคุณสมบัติ AutoScroll ให้กับปุ่มเมาส์หรือปุ่มลูกกลิ้งของเมาส์ได้

 หัวข้อที่เกี่ยวข้อง


การใช้ Universal Scroll

หากเมาส์ของท่านไม่มีลูกกลิ้ง ท่านสามารถกำหนดตัวเลือก Universal Scroll ให้กับปุ่มใดปุ่มหนึ่งของเมาส์ โดยการใช้แถบปุ่มในคุณสมบัติของเมาส์ ในการกำหนดปุ่มดังกล่าว โปรดดูรายละเอียดใน "การกำหนดปุ่ม"

ในแถบปุ่ม ให้กำหนดจำนวนของการเลื่อนในแถบ Universal Scroll หากท่านเลือก การเลื่อนที่ใช้งานร่วมกับ Office 97 เท่านั้น Universal Scroll จะทำงานเฉพาะในโปรแกรม Office 97 เท่านั้น หากท่านใช้โปรแกรมที่สามารถทำงานร่วมกับ Microsoftฎ Office 97(TM) อยู่เป็นประจำ ท่านอาจจะต้องเลือกคุณสมบัติการเลื่อนที่ใช้งานร่วมกับ Office 97 เพื่อให้สามารถทำการเลื่อนได้นิ่มนวลขึ้น

1.	กำหนด Universal Scroll ให้กับปุ่มเมาส์หรือลูกกลิ้งของเมาส์โดยใช้แถบปุ่ม

2.	เลือกจำนวนของ การเลื่อน จากรายการที่แสดง

3.	กดปุ่มที่ Universal Scrolling ได้รับการกำหนด

4.	เลื่อนเมาส์ไปในทิศทางที่ท่านต้องการจะเลื่อน ท่านจะต้องเลื่อนเมาส์อย่างต่อเนื่องเพื่อทำการเลื่อน

5.	เมื่อต้องการปิด Universal Scroll ให้กดปุ่มใดๆ ของเมาส์

 หัวข้อที่เกี่ยวข้อง


Universal Scroll

หากเมาส์ของท่านไม่มีลูกกลิ้งที่ใช้ทำ การเลื่อนท่านสามารถกำหนดตัวเลือก Universal Scroll ให้กับปุ่มใดปุ่มหนึ่งของเมาส์ได้

ตัวเลือก Universal Scroll ทำให้สามารถมีการเลื่อนผ่านเอกสารได้โดยไม่ต้องใช้แถบเลื่อน การเลื่อนคือวิธีการค้นหาส่วนต่างๆ ของเอกสารที่อยู่นอกเหนือส่วนที่แสดงบนหน้าจอ

เมื่อต้องการกำหนด Universal Scroll ขั้นแรกกำหนดฟังก์ชันให้กับปุ่มเมาส์หรือลูกกลิ้งของเมาส์โดยใช้แถบปุ่มของคุณสมบัติของเมาส์ โปรดอ้างอิงถึง "การกำหนดปุ่ม" สำหรับข้อมูลเพิ่มเติม

ในแถบปุ่ม เลือกจำนวนของการเลื่อนจากรายการที่แสดง หากท่านเลือกตัวเลือก การเลื่อนที่ใช้งานร่วมกับ Office 97 เท่านั้น Universal Scroll จะทำงานเฉพาะในโปรแกรมที่สามารถใช้งานร่วมกับ Office 97 เท่านั้น

เมื่อต้องการใช้ Universal Scroll เพียงกดปุ่มที่ตัวเลือกนี้ได้ถูกกำหนดไว้และเลื่อนเมาส์ไปในทิศทางที่ท่านต้องการจะเลื่อน เมื่อต้องการปิดตัวเลือกนี้ ให้กดปุ่มใดๆ บนเมาส์

 จะทำอย่างไร ...

 หัวข้อที่เกี่ยวข้อง


การใช้การซูม

ลูกกลิ้งเมาส์จะใช้ในการซูม การซูมใช้สำหรับเพิ่มหรือลดขนาดของเอกสาร คุณสมบัตินี้สามารถใช้ในโปรแกรมที่ทำงานบน Windows 95, Windows 98 และ Windows 2000 ที่สนับสนุนการซูม

1.	จัดเคอร์เซอร์ให้อยู่ในโปรแกรมหรือหน้าต่างที่สนับสนุนการซูม

2.	กดคีย์ Ctrl ค้างไว้ และในขณะเดียวกัน ให้ปฏิบัติดังต่อไปนี้:

หากต้องการซูมเข้า ให้เลื่อนลูกกลิ้งหรือปลายนิ้วของท่านไปทางด้านหน้า

หากต้องการซูมออก ให้เลื่อนลูกกลิ้งหรือปลายนิ้วของท่านไปทางด้านหลัง

หมายเหตุ: ท่านยังสามารถกำหนดคีย์ Ctrl ให้กับปุ่มเมาส์ แล้วคลิกปุ่มดังกล่าวก่อนที่จะทำการซูม

 หัวข้อที่เกี่ยวข้อง


แถบปุ่ม

บนแถบปุ่ม ท่านจะสามารถกำหนดฟังก์ชันให้กับปุ่มหรือลูกกลิ้งของเมาส์ แถบปุ่มจะแสดงภาพของเมาส์ที่ใช้ รวมทั้งการกำหนดปุ่มของเมาส์ในขณะนั้น ช่องรายการถัดจากภาพจะแสดงรายการฟังก์ชันที่สามารถกำหนดให้กับปุ่มเมาส์แต่ละปุ่ม ท่านยังสามารถเลือกจำนวนของการเลื่อนได้จากแถบนี้

เมื่อ MouseWare ได้รับการติดตั้ง ฟังก์ชันเบื้องต้นจะถูกกำหนดให้กับปุ่มของเมาส์ ฟังก์ชันเหล่านี้คือฟังก์ชันที่ท่านจะต้องใช้อยู่เป็นประจำ ท่านสามารถเปลี่ยนฟังก์ชันเบื้องต้นเหล่านี้ได้โดยการเลือกใช้ฟังก์ชันอื่นๆ ที่อยู่ในช่องแสดงรายการ ฟังก์ชันของปุ่มหลายปุ่มจะช่วยให้ท่านสามารถสั่งงานทางลัดสำหรับงานที่ทำอยู่เป็นประจำ โปรดดูรายละเอียดเพิ่มเติมใน "ตัวเลือกปุ่ม" ในระบบช่วยเหลือนี้

ท่านสามารถเปิดใช้ฟังก์ชันการเลื่อนปุ่ม ซึ่งจะทำให้ท่านเลื่อนเอกสารโดยการใช้ปุ่มสองปุ่มเล็กๆ หรือกำหนดปุ่มสำหรับการเลื่อนสติ๊ก AccuPoint II

ตัวเลือกปุ่มในแถบปุ่มจะให้ท่านสามารถตั้งการกำหนดเพิ่มเติมสำหรับคุณสมบัติบางอย่างได้. คุณสมบัติเหล่านี้หมายรวมถึง Universal Scroll, AutoScroll, HyperJump และ CyberJump ท่านยังสามารถแก้ไขและทดสอบคุณสมบัติจังหวะการดับเบิลคลิกได้จากไดอะล็อกบ็อกซ์นี้

 หัวข้อที่เกี่ยวข้อง


แถบติดตั้งด่วน

แถบติดตั้งด่วนจะแสดงภาพของเมาส์ที่ท่านใช้อยู่ในปัจจุบัน และแสดงฟังก์ชันที่กำหนดให้กับปุ่มของเมาส์แต่ละปุ่ม จากแถบนี้ ท่านสามารถกำหนดเมาส์ตามค่าที่ทางโรงงานแนะนำได้อย่างรวดเร็วโดยการคลิกที่ปุ่มติดตั้งอุปกรณ์ ซึ่งจะรันวิซาร์ดการติดตั้ง วิซาร์ดนี้จะทำให้ท่านสามารถเลือกตำแหน่งของเมาส์ กำหนดฟังก์ชันให้กับปุ่มเมาส์และปรับความเร็วของดับเบิลคลิกได้ ท่านยังสามารถเลือกที่จะแสดงไอคอน MouseWare บนทาสก์บาร์จากแถบนี้ได้เช่นกัน

 หัวข้อที่เกี่ยวข้อง


แถบตัวชี้

แถบตัวชี้ของคุณสมบัติของเมาส์จะให้ท่านเปลี่ยนลักษณะของ ตัวชี้. ตัวชี้จะสะท้อนการทำงานในปัจจุบันโดยการแสดงรูปร่างที่แตกต่างกันออกไป ท่านสามารถกำหนดตัวชี้ที่แตกต่างกันให้กับการทำงานหนึ่งๆ บน Windows หรือเลือกลักษณะที่แตกต่างกันเพื่อเปลี่ยนรูปร่างของตัวชี้ทั้งหมด ท่านสามารถกำหนดตัวชี้ได้หลายตัวเท่าที่ท่านต้องการด้วยตนเองได้ และบันทึกตัวชี้เหล่านั้นให้เป็นลักษณะใหม่ได้

 หัวข้อที่เกี่ยวข้อง


ตัวเลือกปุ่ม

ท่านอาจจะกำหนดฟังก์ชันอย่างใดอย่างหนึ่งดังต่อไปนี้ให้กับปุ่มหรือลูกกลิ้งของเมาส์ ใช้แถบปุ่มและเลือกฟังก์ชันจากช่องแสดงรายการด้านข้างให้กับปุ่มที่ท่านต้องการ

หมายเหตุ: ฟังก์ชันคลิก/เลือกจะต้องถูกกำหนดให้กับปุ่มของเมาส์อย่างน้อยหนึ่งปุ่ม

ฟังก์ชัน	คำอธิบาย
AutoScroll	แสดงไอคอนหลักและเคอร์เซอร์การเลื่อน การเลื่อนเคอร์เซอร์ให้ห่างออกจากไอคอนหลักจะทำให้การเลื่อนเริ่มต้นขึ้น ระยะทางระหว่างเคอร์เซอร์กับไอคอนหลักจะเป็นตัวกำหนดความเร็วของการเลื่อน ยิ่งเคอร์เซอร์ห่างจากไอคอนมากเท่าใด ความเร็วของเคอร์เซอร์ก็จะมากขึ้นเท่านั้น
คลิก/เลือก	เปิดโปรแกรม เลือกเมนูและตัวเลือกไดอะล็อกบ็อกซ์ และจัดการกับวัตถุ ฟังก์ชันนี้โดยปกติแล้วจะถูกกำหนดให้กับปุ่มด้านซ้ายมือของเมาส์ ฟังก์ชันคลิก/เลือก จะต้องกำหนดให้กับปุ่มของเมาส์อย่างน้อยหนึ่งปุ่ม
ปิดโปรแกรม	ปิดโปรแกรมที่อยู่บนโปรแกรมที่ท่านใช้งานอยู่
เมนูอธิบาย/สลับเลือก	แสดงเมนูอธิบายที่มีคำสั่งที่ใช้เป็นประจำสำหรับตัวเลือกที่ท่านชี้อยู่ เลือกคำสั่งเมนูโดยการคลิกที่ปุ่มเมนูอธิบาย/สลับเลือกอีกครั้ง การคลิกที่ปุ่มนี้บนคุณสมบัติบางอย่างภายในโปรแกรมจะแสดงคำสั่งสิ่งนี่คืออะไร? ซึ่งเมื่อคลิกแล้ว จะแสดงวิธีใช้สำหรับฟังก์ชันนั้นๆ
คัดลอก	คัดลอกข้อมูลที่เลือกไว้ไปยัง clipboard
[Ctrl]	ทำการควบคุมคีย์บอร์ด โหมด "คีย์ Ctrl" จะปิดเมื่อคีย์บนคีย์บอร์ดถูกกดลงหรือเมื่อปุ่มของเมาส์ถูกคลิก
ตัด	ตัดข้อมูลที่เลือกไว้ไปยัง clipboard
CyberJump	เปิดใช้คุณสมบัติ CyberJump ของ MouseWare  CyberJump จะรวมการทำงานของอินเตอร์เน็ตที่ใช้งานอยู่ทั่วไปเข้าในหน้าต่างเดียวกันเพื่อความสะดวก: CyberMenu, ไปยัง Bookmark, เพิ่ม Bookmark, กลับ, เลื่อนแนวตั้ง, ปุ่ม Start, เลื่อนแนวนอน และหยุด เมื่อต้องการที่จะทำคำสั่งดับเบิลคลิกเมื่อตัวเลือกดับเบิลคลิกถูกเลือกไว้ ให้คลิกโดยเร็วเพื่อแสดงตาราง CyberJump กดปุ่มที่กำหนดค้างเอาไว้ เลื่อนเคอร์เซอร์ไปยังไอคอน แล้วคลิกเพื่อใช้งานคำสั่ง หากตัวเลือกการทำคำสั่งอัตโนมัติถูกเลือกไว้ เมื่อท่านคลิกปุ่มและเลื่อนเคอร์เซอร์ไปยังไอคอน เคอร์เซอร์จะกะพริบและคำสั่งจะถูกใช้งานโดยอัตโนมัติ
ดับเบิลคลิก	ทำการดับเบิลคลิกเมื่อท่านกดปุ่มเพียงครั้งเดียว
ล็อคการย้าย	คุณสมบัติล็อคการย้ายจะทำให้ท่านสามารถลากวัตถุโดยไม่ต้องกดปุ่มของเมาส์ค้างไว้ เมื่อท่านคลิกปุ่มของเมาส์ที่กำหนดให้ล็อคการย้าย โปรแกรมของท่านจะแปลคำสั่งการคลิกเหมือนกับว่าท่านได้กดและค้างปุ่มคลิก/เลือกไว้จริง หลังจากมีการคลิกปุ่มล็อคการย้ายแล้ว เพียงเลื่อนเมาส์หรือ trackball ของท่านเพื่อเลือกรายการ เมื่อต้องการสิ้นสุดการย้าย คลิกที่ปุ่มใดๆ
ค้นหาใน My Computer	เริ่มการทำงานของ Windows Explorer
ค้นหาคอมพิวเตอร์	เปิดไดอะล็อกบ็อกซ์ Find Computer (Windows-Ctrl-F)
ค้นหาเอกสาร	เปิดไดอะล็อกบ็อกซ์ Find Files or Folders (Windows-F หรือ Ctrl-Esc  F  F)
ตำแหน่งเริ่มต้นของตัวชี้	เลื่อนตัวชี้ไปยังกึ่งกลางของจอภาพ
HyperJump	เปิดใช้คุณสมบัติ HyperJump ของ MouseWare HyperJump จะรวมการทำงานต่อไปนี้ไว้ในตารางเดียวกันที่ให้ความสะดวกต่อท่าน: HyperMenu, ย่อขนาดของโปรแกรมที่เปิดใช้, ปิดโปรแกรม, เรียกโปรแกรมที่เปิดใช้ล่าสุด, เลื่อนแนวตั้ง, เมน Start, เลื่อนแนวนอน และปรับขนาดหน้าต่าง เมื่อต้องการทำคำสั่งดับเบิลคลิกเมื่อตัวเลือกดับเบิลคลิกถูกเลือกไว คลิกโดยเร็วเพื่อแสดงตาราง HyperJump กดปุ่มที่กำหนดค้างไว้ เลื่อนเคอร์เซอร์ไปยังไอคอนและคลิกเพื่อใช้งานคำสั่ง
HyperMenu	แสดงเมนูของโปรแกรมที่ทำงานอยู่ที่ตำแหน่งปัจจุบันของเคอร์เซอร์ของเมาส์
วิธีใช้หลักของ Windows	เปิดวิธีใช้ของระบบปฏิบัติการ Windows
ขยายขนาด	ขยายขนาดของหน้าต่างที่ได้โฟกัสไว้
ปุ่มกลาง	เปิดใช้ฟังก์ชันที่กำหนดให้กับปุ่มกลางโดยผู้ผลิตซอฟต์แวร์บางบริษัท ฟังก์ชันนี้จะทำงานภายในโปรแกรม Windows ทีกำหนดคุณสมบัตินี้ให้กับปุ่มกลางโดยเฉพาะเท่านั้น
ย่อขนาด	ย่อขนาดของหน้าต่างที่ได้โฟกัสไว้
ย่อขนาดทั้งหมด	ย่อขนาดของหน้าต่างที่เปิดอยู่ทั้งหมด (Windows-M)
วาง	วางข้อมูลที่อยู่ใน clipboard ไปยังตำแหน่งปัจจุบัน
เรียกโปรแกรมกลับ	ดึงโปรแกรมที่ทำงานล่าสุดมาไว้ด้านหน้า
รัน	เปิดไดอะล็อกบ็อกซ์ Run ของ Windows (Windows-R หรือ Ctrl-Esc R)
แถบเลื่อน	ทำการเลื่อนแนวนอนและแนวตั้งในหน้าต่างและโปรแกรมที่สนับสนุนคุณสมบัตินี้
[Shift]	ทำคำสั่ง shift ของคีย์บอร์ด โหมด "คีย์ Shift" จะปิดเมื่อคีย์บนคีย์บอร์ดถูกกดหรือเมื่อปุ่มของเมาส์ถูกคลิกอีกครั้ง
เมนู Start	เปิดเมนู Start ของ Windows
รายการการทำงาน	แสดงโปรแกรมที่กำลังทำงานอยู่ในขณะนั้น
ไม่ได้กำหนด	คุณสมบัตินี้ทำให้ท่านไม่ต้องกำหนดค่าใดๆ แก่ปุ่มเมาส์ และคุณสมบัตินี้มีประโยชน์อย่างยิ่งในการเล่นเกมคอมพิวเตอร์ ซึ่งการกดปุ่มเมาส์ที่ไม่ต้องการโดยบังเอิญจะทำให้เกิดผลในทางตรงกันข้ามในการเล่นเกม
เลิกทำ	ยกเลิกการทำงานล่าสุด
เลิกทำการย่อขนาดทั้งหมด	ปรับหน้าต่างที่ถูกย่อขนาดทั้งหมดกลับไปยังขนาดเริ่มต้น (Windows-Shift-M)
Universal Scroll	แสดงเคอร์เซอร์การหมุนอยู่กับที่ การเลื่อนเมาส์จะทำให้มีการเลื่อนในอัตราส่วนที่สัมพันธ์กับการเคลื่อนที่จริงของเคอร์เซอร์ที่ปรากฏ (เคอร์เซอร์ไม่เคลื่อนที่)
[Backspace]	ทำคำสั่ง Backspace ของคีย์บอร์ด.
[Enter]	ทำคำสั่ง Enter ของคีย์บอร์ด
[Escape]	ทำคำสั่ง Escape ของคีย์บอร์ด
[F1]	ทำคำสั่ง F1 ของคีย์บอร์ด
[F2]	ทำคำสั่ง F2 ของคีย์บอร์ด
[F3]	ทำคำสั่ง F3 ของคีย์บอร์ด
[F4]	ทำคำสั่ง F4 ของคีย์บอร์ด
[F5]	ทำคำสั่ง F5 ของคีย์บอร์ด
[F6]	ทำคำสั่ง F6 ของคีย์บอร์ด
[F7]	ทำคำสั่ง F7 ของคีย์บอร์ด
[F8]	ทำคำสั่ง F8 ของคีย์บอร์ด
[F9]	ทำคำสั่ง F9 ของคีย์บอร์ด
[F10]	ทำคำสั่ง F10 ของคีย์บอร์ด
[F11]	ทำคำสั่ง F11 ของคีย์บอร์ด
[F12]	ทำคำสั่ง F12 ของคีย์บอร์ด
[Page Down]	ทำคำสั่ง Page Down ของคีย์บอร์ด
[Page Up]	ทำคำสั่ง Page Up ของคีย์บอร์ด
__________________________________________________________

 หัวข้อที่เกี่ยวข้อง


แถบการเคลื่อนไหว

แถบการเคลื่อนไหวของคุณสมบัติของเมาส์จะให้ท่านปรับความเร็วและการเร่งความเร็วของ ตัวชี้เปิดใช้หางเคอร์เซอร์ และเปิดใช้คุณสมบัติ Smart Move

หมายเหตุ: หางเคอร์เซอร์มีอยู่ใน Windows 95 และ Windows 98 เท่านั้น ท่านไม่สามารถใช้หางเคอร์เซอร์ใน Windows NT 4.0, Windows 2000 หรือสูงกว่า

 หัวข้อที่เกี่ยวข้อง


แถบการกำหนดตำแหน่ง

แถบการกำหนดตำแหน่งของคุณสมบัติของเมาส์จะให้ท่านกำหนดตำแหน่งใหม่ของเมาส์ของท่าน

การกำหนดตำแหน่งจะเป็นการกำหนดทิศทางที่เมาส์ของท่านรับรู้ว่าเป็นทิศทาง "ขึ้น" ดังนั้นการเคลื่อนไหวของตัวชี้จะเคลื่อนที่โดยตัวเองตามการเคลื่อนไหวของเมาส์หรือ trackball  คุณสมบัตินี้จะเป็นประโยชน์หากท่านจับเมาส์ไว้ในทิศทางที่แตกต่างไปจากปกติบนโต๊ะทำงาน

 หัวข้อที่เกี่ยวข้อง


แถบอุปกรณ์

แถบอุปกรณ์ของคุณสมบัติของเมาส์จะให้รุ่นและข้อมูลของเมาส์ ให้ท่านเลือกเมาส์ที่ทำงานอยู่และให้ท่านเพิ่มเมาส์อีกหนี่งตัวให้กับระบบ

หมายเหตุ: ขั้นตอนนี้ใน Windows 95 และ Windows 98 แตกต่างจากใน Windows NT 4.0, Windows 2000 หรือสูงกว่า โปรดดูรายละเอียดเพิ่มเติมใน "การเพิ่มเมาส์หรือ Trackball ใหม่"

ส่วนของข้อมูลอุปกรณ์จะแสดงชื่อของเมาส์ที่ท่านกำลังใช้งานอยู่ หากมีเมาส์มากกว่าหนึ่งตัวเชื่อมต่ออยู่กับคอมพิวเตอร์ในเวลาเดียวกัน ท่านสามารถเลือกเมาส์ที่ท่านต้องการจะใช้งานจากช่องแสดงรายการ

ส่วนของข้อมูลรุ่นจะแสดงไดรเวอร์เมาส์และหมายเลขศูนย์ควบคุมที่อาจจะเป็นประโยชน์เมื่อมีการแก้ไขปัญหาด้านเทคนิค

 หัวข้อที่เกี่ยวข้อง


การกำหนดปุ่ม

เมาส์ของท่านมีปุ่มอยู่หลายปุ่มที่จะทำให้ท่านสามารถเพิ่มประสิทธิภาพในการทำงานได้ ท่านสามารถกำหนดฟังก์ชันหรือการสั่งงานทางลัดที่ทำเป็นประจำให้กับปุ่มของเมาส์ได้โดยการใช้แถบปุ่มของคุณสมบัติของเมาส์ ฟังก์ชันเหล่านี้บางอย่างจะรวมไปถึง HyperJump CyberJump ดับเบิลคลิก ตัด และวาง โปรดดูรายละเอียดเพิ่มเติมใน "ตัวเลือกปุ่ม"  เมื่อต้องการกำหนดปุ่ม โปรดดู "การกำหนดปุ่ม"

 จะทำอย่างไร ...

 หัวข้อที่เกี่ยวข้อง


CyberJump

ท่านสามารถใช้งานเมนูและเครื่องมือในการค้นหาทั้งแปดสำหรับอินเตอร์เน็ตบน Windows 95 ในตารางที่ใช้งานง่าย ซึ่งท่านสามารถกำหนดให้กับปุ่มของเมาส์

เมื่อต้องการกำหนด CyberJump เลือก CyberJump ให้เป็นฟังก์ชันสำหรับปุ่มใดปุ่มหนึ่งของเมาส์โดยใช้แถบปุ่มของคุณสมบัติของเมาส์ จากนั้นคลิกที่ปุ่มตัวเลือกเพื่อกำหนดตัวเลือกของ CyberJump เพิ่มเติม

CyberJump จะรวมทั้งคำสั่งต่อไปนี้:

เมนู แสดงรายการบนเมนูหลักของหน้าต่างที่เปิดใช้

ไปยัง Bookmark แสดงหน้าต่าง bookmark

เพิ่ม Bookmark เพิ่มหน้าปัจจุบันลงในหน้าต่าง bookmark

เลื่อนแนวตั้ง ข้ามไปยังแถบเลื่อนแนวตั้ง

หยุด ยุติการดาวน์โหลดหน้าปัจจุบัน

เลื่อนแนวนอน ข้ามไปยังแถบเลื่อนแนวนอน

เริ่มต้น เปิดเมนู Start ของ Windows

กลับ กลับไปยังหน้าเดิม

 จะทำอย่างไร ...

 หัวข้อที่เกี่ยวข้อง


การใช้ CyberJump

ก่อนที่จะใช้ CyberJump ท่านจะต้องกำหนดฟังก์ชันนี้ให้กับปุ่มของเมาส์เป็นอันดับแรก โปรดดูรายละเอียดเพิ่มเติมใน "การกำหนดปุ่ม"

1.	กดปุ่มของเมาส์ที่กำหนดให้เป็น CyberJump ค้างไว้ เพื่อแสดงตาราง CyberJump คลิกบนส่วนต่างๆ ของตารางที่แสดงด้านล่างเพื่อดูรายละเอียดเพิ่มเติม

2.	ในการใช้งานคำสั่ง CyberJump ให้เลื่อนตัวชี้บนหน้าจอไปที่ไอคอนคำสั่งบนกริด CyberJump MouseWare จะทำงานตามคำสั่งดังกล่าวโดยอัตโนมัติ

3.	หากท่านใช้อุปกรณ์ในการนำเสนอ ให้เลื่อนเคอร์เซอร์ไปยังไอคอนบนตาราง ปล่อยเคอร์เซอร์ให้อยู่บนไอคอน และ MouseWare จะทำงานตามคำสั่งดังกล่าวโดยอัตโนมัติ

4.	เพื่อใช้งาน double-click กับปุ่มที่กำหนดให้แก่ CyberJump ให้เลือกปุ่มตัวเลือกบนแถบปุ่ม จากนั้น เลือกแถบ CyberJump tab และเลือกตัวเลือกการดับเบิลคลิก จากนั้น คลิกปุ่มปรับใช้หรือตกลง เพื่อใช้งานการดับเบิลคลิก เพียงกดและปล่อยปุ่มอย่างรวดเร็ว

5.	ท่านสามารถเลือกที่จะเปลี่ยนขนาดของกริด CyberJump Grid และอัตราในการใช้งานคำสั่ง CyberJump

หมายเหตุ: เมื่อต้องการให้มีฟังก์ชันของเมาส์ไร้สายเหมือนกันกับอุปกรณ์ในการนำเสนอ ตั้งตัวเลือกจังหวะให้เป็นช้า ปานกลาง หรือเร็วอย่างใดอย่างหนึ่ง ท่านสามารถกำหนดตัวเลือกเวลาในแถบปุ่ม

 หัวข้อที่เกี่ยวข้อง


HyperJump

คุณสมบัติ HyperJump จะให้ท่านสามารถใช้คำสั่งทั้งแปดของ Windows 95 ในตารางเดียวที่สะดวกต่อการใช้งาน ซึ่งท่านสามารถกำหนดให้กับปุ่มของเมาส การใช้ HyperJump ลดความจำเป็นของท่านในการชี้ไปยังส่วนต่างๆ ของหน้าจอเพื่อที่จะใช้งานคำสั่ง

เมื่อต้องการกำหนด HyperJump ให้เลือก HyperJump ให้เป็นฟังก์ชันสำหรับปุ่มของเมาส์ปุ่มใดปุ่มหนึ่งโดยใช้แถบปุ่มสำหรับคุณสมบัติของเมาส์ จากนั้นคลิกปุ่มตัวเลือกเพื่อตั้งตัวเลือกของ HyperJump เพิ่มเติม

เมื่อต้องการใช้ HyperJump ให้กดปุ่มที่กำหนดเพื่อแสดงตาราง HyperJump เพื่อเริ่มใช้งานคำสั่ง เลื่อนเคอร์เซอร์ไปยังไอคอนบนตาราง จากนั้นคลิกเพื่อใช้คำสั่ง

HyperJump ประกอบด้วยคำสั่งต่อไปนี้:

HyperMenu เริ่มการทำงานของ HyperMenu

ย่อขนาดของโปรแกรมที่เปิดใช้ ย่อขนาดของหน้าต่างหรือโปรแกรมที่ทำงานอยู่ในปัจจุบัน

ปิดโปรแกรม ปิดหน้าต่างหรือโปรแกรมที่ทำงานอยู่ในปัจจุบัน

เลื่อนแนวตั้ง ข้ามไปยังแถบเลื่อนแนวตั้ง

เลื่อนแนวนอน ข้ามไปยังแถบเลื่อนแนวนอน

ปรับขนาดของหน้าต่าง ข้ามไปยังตัวจัดขนาด (ปรับขนาดของหน้าต่าง)

เริ่มต้น เปิดเมนู Start ของ Windows

เรียกโปรแกรมที่เปิดใช้ล่าสุด เรียกหน้าต่างหรือโปรแกรมล่าสุดที่เปิดใช้

  จะทำอย่างไร ...

 หัวข้อที่เกี่ยวข้อง


การใช้ HyperJump

ก่อนที่จะใช้ HyperJump ท่านจะต้องกำหนดฟังก์ชันนี้ให้กับปุ่มของเมาส์เป็นอันดับแรก โปรดดูรายละเอียดเพิ่มเติมใน "การกำหนดปุ่ม"

1.	กดปุ่มที่กำหนดเพื่อแสดงตาราง HyperJump (หากท่านได้กำหนดตัวเลือกดับเบิลคลิกให้กับปุ่มโดยใช้คุณสมบัติ HyperJump ให้กดปุ่มค้างไว้เพื่อแสดงตาราง HyperJump) คลิกส่วนที่แตกต่างของตาราง ดังแสดงด้านล่าง เพื่อดูรายละเอียดเพิ่มเติม

2.	เลื่อนเคอร์เซอร์ไปยังไอคอนบนตาราง จากนั้นคลิกเพื่อใช้คำสั่ง

3.	เพื่อใช้งานคำสั่งโดยอัตโนมัติ ให้เลือกปุ่มตัวเลือกบนแถบปุ่ม เลือกแถบ HyperJump และเลือกช้าหรือเร็วในคำสั่งการใช้งานโดยอัตโนมัติ จากนั้น คลิกปุ่มปฏิบัติหรือตกลง

4. เพื่อใช้งาน ดับเบิลคลิก กับปุ่มที่กำหนดให้แก่ HyperJump ให้เลือกปุ่มตัวเลือกบนแถบปุ่ม เลือกแถบ HyperJump เลือกตัวเลือกการดับเบิลคลิก จากนั้น คลิกปุ่มปฏิบัติหรือตกลง เพื่อใช้งานการดับเบิลคลิก เพียงกดและปล่อยปุ่มอย่างรวดเร็ว

ท่านสามารถเลือกที่จะเปลี่ยนขนาดของตาราง HyperJump Grid โดยใช้ปุ่มตัวเลือกบนแถบปุ่ม

 หัวข้อที่เกี่ยวข้อง


การทำความสะอาดเมาส์หรือ trackball

หากท่านมีเมาส์ที่ไม่ได้ใช้เทคโนโลยีของ Marble และเคอร์เซอร์กระโดดหรือเลื่อนอย่างผิดปกติ ท่านอาจจะต้องทำความสะอาดให้กับลูกบอลของอุปกรณ์ในการชี้

1.	ถอดวงแหวนกั้นเพื่อนำลูกบอลออก ที่ส่วนล่างของเมาส์ กดในทิศทางของลูกศรเปิดที่พิมพ์ไว้บนฝาครอบวงแหวนกั้น

2.	เช็ดลูกบอลด้วยผ้าขาวสะอาดที่ไม่ทิ้งเส้นใยไว้ จากนั้นค่อยๆ เป่าภายในของช่องใส่ลูกบอลเพื่อนำฝุ่นและละอองออก

3.	ตรวจดูว่ามีคราบสกปรกเกาะอยู่บนยางแกนหมุนภายในช่องใส่ลูกบอล คราบสกปรกเหล่านี้ตามปกติจะปรากฏเป็นลายรอบๆ กลางแกนหมุน

4.	หากสกปรก ให้ทำความสะอาดแกนหมุนโดยการใช้ผ้าฝ้ายที่ชุบแอลกอฮอล์หมาดๆ (สำหรับทำความสะอาดยาง) อย่างเล็กน้อย หลังจากทำความสะอาดแล้ว ตรวจสอบให้แน่ใจว่าแกนหมุนยังอยู่ตรงกลางในช่อง

5.	ตรวจให้แน่ใจว่าเส้นใยที่เกิดจากผ้าซับไม่มีเหลืออยู่บนแกนหมุน

6.	เปลี่ยนลูกบอลและวงแหวนกั้น


Mouse Not Detected
ไม่สามารถตรวจพบเมาส์

เพื่อแก้ไขปัญหาที่ไม่สามารถตรวจพบเมาส์ ลองปฏิบัติดังต่อไปนี้

เมื่อติดตั้งเมาส์ ตรวจสอบให้แน่ใจว่าได้ติดตั้งซอฟต์แวร์ของเมาส์ก่อน รีบูตระบบ จากนั้น ตรวจสอบให้แน่ใจว่าได้เสียบสายเคเบิลเข้ากับพอร์ตที่ถูกต้อง คือ USB, PS/2 หรือแบบอนุกรม

ตรวจสอบให้แน่ใจว่าพอร์ต USB, PS/2 หรือแบบอนุกรมมีการกำหนดค่าที่เหมาะสม โปรดอ่านเอกสารของคอมพิวเตอร์สำหรับการกำหนดค่าของพอร์ตที่ถูกต้อง

ท่านอาจมีอุปกรณ์ระบบอื่นๆ ที่ขัดแย้งกับเมาส์ ตรวจสอบการกำหนดที่อยู่หรือ IRQ ของอุปกรณ์เหล่านี้เพื่อหาความขัดแย้ง และเปลี่ยนการกำหนดตามที่ต้องการ


ไม่สามารถเลื่อนเคอร์เซอร์อย่างราบรื่นได้

เพื่อปรับปรุงการเลื่อนเคอร์เซอร์ โปรดดู การทำความสะอาดเมาส์หรือ Trackball


เมาส์ไร้สายคือเมาส์ที่ติดต่อกับคอมพิวเตอร์โดยการส่งและรับคลื่นวิทยุโดยทางตัวรับ


ช่องรับสัญญาณคือสัญญาณวิทยุที่เมาส์และตัวรับของท่านใช้ในการติดต่อซึ่งกันและกันอยู่ในขณะนั้น


เลือกจะให้ฟังก์ชันเบื้องต้นที่จำเป็นสำหรับการใช้งานเมาส์ ปุ่มคลิก/เลือกของเมาส์ใช้สำหรับเลือกและย้ายรายการ เพื่อเรียกโปรแกรม เพื่อเลือกคำสั่งเมนูและไดอะล็อกบ็อกซ์ และเพื่อวาดภาพ ฟังก์ชันคลิก/เลือกจะต้องถูกกำหนดให้กับปุ่มของเมาส์อย่างน้อยหนึ่งปุ่ม


ฟังก์ชันเมนูอธิบาย/สลับเลือกโดยปกติแล้วจะถูกกำหนดให้กับเมาส์ปุ่มขวา การคลิกเมนูอธิบาย/สลับเลือกจะแสดงเมนูคำอธิบายที่มีคำสั่งที่ใช้เป็นประจำสำหรับรายการที่ท่านชี้อยู่ ท่านสามารถเลือกคำสั่งจากเมนูได้โดยการคลิกที่ปุ่มเมนูอธิบาย/สลับเลือกอีกครั้ง การคลิกเมนูอธิบาย/สลับเลือกเหนือบริเวณภายในโปรแกรมจะแสดงวิธีใช้สำหรับคุณสมบัตินั้น


CyberMenu - คลิกที่ปุ่มนี้เพื่อเริ่มการทำงานของ CyberMenu


ไปยัง Bookmark - คลิกที่ปุ่มนี้เพื่อแสดงหน้าต่าง bookmark


เพิ่ม Bookmark - คลิกที่ปุ่มนี้เพื่อเพิ่มหน้าปัจจุบันลงในหน้าต่าง bookmark


หยุด - คลิกที่ปุ่มนี้เพื่อยุติการดาวน์โหลดหน้าปัจจุบัน


เริ่มต้น - คลิกที่ปุ่มนี้เพื่อเริ่มการทำงานของเมนู Start ของ Windows 95


กลับ - คลิกที่ปุ่มนี้เพื่อกลับไปยังหน้าก่อนหน้านี


Hypermenu - คลิกที่ปุ่มนี้เพื่อเริ่มการทำงานของ HyperMenu


ย่อขนาดของโปรแกรมที่เปิดใช้ - คลิกที่ปุ่มนี้เพื่อย่อขนาดของหน้าต่าง


ปิดโปรแกรม - คลิกที่ปุ่มนี้เพื่อปิดหน้าต่าง


เลื่อนแนวตั้ง - คลิกที่ปุ่มนี้เพื่อข้ามไปยังแถบเลื่อนแนวตั้ง


เลื่อนแนวนอน - คลิกที่ปุ่มนี้เพื่อข้ามไปยังแถบเลื่อนแนวนอน


ปรับขนาดหน้าต่าง - คลิกที่ปุ่มนี้เพื่อปรับขนาดของหน้าต่าง


เรียกโปรแกรมที่เปิดใช้ล่าสุด - คลิกที่ปุ่มนี้เพื่อเรียกหน้าต่างที่ทำงานล่าสุด


คุณสมบัติที่ทำให้ท่านสามารถเลื่อนเอกสารได้โดยอัตโนมัติโดยไม่ต้องดันลูกกลิ้งของเมาส์อย่างต่อเนื่อง


 trackball ในตัวคือเมาส์ที่ถูกรวมเข้ากับระบบโน้ตบุ๊คหรือคีย์บอร์ด


 คุณสมบัติล็อคการย้ายจะทำให้ท่านสามารถย้ายวัตถุได้โดยไม่ต้องกดปุ่มของเมาส์ค้างไว้ เมื่อท่านคลิกปุ่มเมาส์ซึ่งถูกกำหนดให้เป็นล็อคการย้าย โปรแกรมของท่านจะแปลการคลิกให้เป็นเช่นเดียวกับว่าท่านได้กดปุ่มของเมาส์ค้างไว้จริง เพียงเลื่อนเมาส์ของท่านให้ทำการย้าย เมื่อต้องการสิ้นสุดการย้าย คลิกที่ปุ่มใดๆ


 การกดและการปล่อยปุ่มของเมาส์สองครั้งในลักษณะต่อเนื่องอย่างรวดเร็ว การดับเบิลคลิกจะทำให้เกิดผลบางอย่าง เช่น การเปิดโปรแกรม


 คุณสมบัติที่จะทำให้ท่านสามารถใช้คำสั่งทั้งแปดของ Windows ได้ในตารางเดียว ซึ่งสามารถกำหนดให้กับปุ่มของเมาส์ได้


 คุณสมบัติที่รวมการทำงานของอินเตอร์เน็ตแปดอย่างที่ใช้เป็นประจำไว้ในตารางเดียวที่ให้ความสะดวกในการใช้ ซึ่งสามารถกำหนดให้กับปุ่มของเมาส์ได้


 เมื่อโหมดนี้ถูกเปิดใช้ เมาส์หรือลูกกลิ้งของเมาส์จะทำการเลื่อนและการซูมในโปรแกรมที่สามารถใช้งานร่วมกับ Microsoft Office และสนับสนุนคุณสมบัตินี้


 วิธีของการค้นหาส่วนต่างๆ ของเอกสารที่อยู่ภายนอกหน้าต่างของเอกสาร


 คุณสมบัติที่จะทำให้ท่านสามารถเลื่อนผ่านเอกสารได้โดยไม่ต้องใช้แถบเลื่อน การเลื่อนคือวิธีของการค้นหาส่วนต่างๆ ของเอกสารที่อยู่ภายนอกหน้าต่างของเอกสาร


 จะทำให้ท่านสามารถเพิ่มหรือลดขนาดของเอกสาร


 พอร์ตอนุกรมคือการเชื่อมต่อบนคอมพิวเตอร์ โดยปกติคือ COM 1 หรือ COM2 ที่ท่านเสียบสายเคเบิลสำหรับเมาส์แบบอนุกรม คอนเนคเตอร์ของพอร์ตอนุกรมจะมีลักษณะแบนและมี 9 หรือ 25 พิน


 กดและปล่อยปุ่มของเมาส์โดยเร็ว การคลิกปุ่มของเมาส์โดยปกติจะก่อให้เกิดผลบางอย่าง เช่น การเลือกตัวเลือก การเลื่อนตัวชี้ การแทรก หรือการทำแถบสีตัวอักษร


 คลิกที่นี่เพื่อเปิดใช้ตัวเลือกดับเบิลคลิกของ CyberJump หรือ HyperJump


 เลือกตัวเลือกที่กำหนดขนาดของตาราง CyberJump หรือ HyperJump


 คลิกช้าหรือเร็วเพื่อเปิดการใช้งานคำสั่งอัตโนมัติ เมื่อตัวเลือกนี้ถูกเปิดใช้ และท่านคลิกปุ่มของเมาส์และเลื่อนเคอร์เซอร์ไปยังไอคอน คำสั่งจะถูกใช้งานโดยอัตโนมัติ


 คลิกที่นี่เพื่อแสดงไอคอน MouseWare บนทาสก์บาร์ของหน้าต่างหลัก เมื่อไอคอนถูกแสดงในทาสก์บาร์แล้ว ท่านสามารถคลิกที่ไอคอนเพื่อเข้าถึงคุณสมบัติของเมาส์ได้


 คลิกที่นี่เพื่อแสดงตัวเลือกปุ่มเพิ่มเติมและเพื่อปรับจังหวะการดับเบิลคลิก


 เลือกจำนวนของการเลื่อนเอกสารโดยการเลือกตัวเลือกจากรายการ


  Universal Serial Bus พอร์ตนี้คือการเชื่อมต่ออนุกรมแบบความเร็วสูงบนคอมพิวเตอร์ที่จะให้ท่านสามารถเชื่อมต่อกับอุปกรณ์ได้หลากหลายชนิด เช่น เมาส์ สแกนเนอร์ และกล้องดิจิตอล เข้ากับพอร์ตเพียงพอร์ตเดียว


 คลิกที่นี่เพื่อเปิดใช้การเลื่อนที่สามารถใช้งานร่วมกับ Microsoft Office


 คลิกปุ่มนี้เพื่อประสานช่องสัญญาณวิทยุของเมาส์เข้ากับตัวรับ


 คลิกปุ่มนี้เพื่อประสานช่องสัญญาณวิทยุของคีย์บอร์ดเข้ากับตัวรับ


 คลิกที่นี่เพื่อแสดงสถานะของคีย์ Num Lock บนทาสก์บาร์สำหรับคีย์บอร์ดไร้สาย


 คลิกปุ่มนี้เพื่อแสดงไอคอนคุณสมบัติของคีย์บอร์ดบนทาสก์บาร์


 คลิกที่นี่เพื่อแสดงสถานะของ Scroll Lock บนทาสก์บาร์สำหรับคีย์บอร์ดไร้สาย


 คลิกที่นี่เพื่อแสดงสถานะของคีย์ Caps Lock บนทาสก์บาร์สำหรับคีย์บอร์ดไร้สาย


  ตัวเลื่อนอัตราในการรายงาน เลื่อนตัวเลื่อนไปทางขวาเพื่อให้มีความคมชัดในการใช้เมาส์มากขึ้นบนพอร์ตที่สามารถใช้ร่วมกับ PS/2


เมื่อทำการเลือก ท่านจะสามารถกำหนดฟังก์ชันให้แก่ปุ่ม 3 และ 4 โดยการใช้ช่องเลือกแบบดึงลงข้างต้น


เมื่อทำการเลือก ปุ่ม 3 และ 4 จะเลื่อนเอกสารขึ้นและลง


เมื่อท่านเลือก ทิศทางในการเลื่อนของปุ่ม 3 และ 4 จะสลับกัน


//หัวข้อวิธีใช้ของ Microsoft สำหรับหน้าตัวชี้ของคุณสมบัติของเมาส์//


ตัวชี้ของเมาส์ที่ท่านสามารถใช้งานได้ รูปร่างของตัวชี้แต่ละตัวจะบ่งชี้ว่า Windows กำลังทำงานอะไร หรือท่านสามารถทำอะไรได้บ้างในแต่ละสถานการณ์


ลักษณะของตัวชี้ที่ถูกเลือกไว้ในช่องลักษณะ


ชื่อของลักษณะของตัวชี้ปัจจุบัน ชื่อที่ท่านระบุจะแสดงในช่องรายการลักษณะ ดังนั้นท่านสามารถเรียกค่าที่กำหนดไว้เหล่านี้กลับคืนในภายหลังได้อย่างง่ายดาย


ช่องว่างสำหรับท่านเพื่อพิมพ์ชื่อสำหรับการกำหนดตัวชี้ปัจจุบัน ชื่อที่ท่านระบุจะแสดงในช่องรายการลักษณะดังนั้นท่านสามารถเรียกค่าที่กำหนดไว้เหล่านี้กลับคืนได้ในภายหลังอย่างง่ายดาย


แสดงตัวชี้ของเมาส์ที่ประกอบเป็นลักษณะที่เลือกไว้ ท่านสามารถเปลี่ยนลักษณะของตัวชี้ได้โดยการเลือกตัวชี้ การคลิก Browse จากนั้นคลิกที่ชื่อไฟล์ของตัวชี้ที่แตกต่างสองครั้ง


นี่เพื่อเปลี่ยนตัวชี้ที่เลือกไว้ด้วยตัวชี้ที่แตกต่างกัน


แสดงตัวชี้ที่เลือกไว้ จอภาพบางชนิดจะสนับสนุนตัวชี้ที่เคลื่อนไหวได้ หากท่านมีตัวชี้ที่เคลื่อนไหวได้และจอภาพของท่านสนับสนุนคุณสมบัตินี้ ท่านสามารถตรวจสอบการเคลื่อนไหวได้ในช่องนี้


คืนการกำหนดตัวชี้กลับไปเป็นตัวชี้ที่ Windows ใช้โดยเป็นตัวชี้ติดตั้งเริ่มต้น


จะมีให้เลือกใช้สำหรับตัวเลือกแต่ละตัวในกลุ่มนี้ คลิก [image] ที่ส่วนบนของไดอะล็อกบ็อกซ์ จากนั้นคลิกตัวเลือกที่ท่านต้องการดูเกี่ยวกับข้อมูล


ชนิดของเมาส์ที่ท่านกำลังใช้งานอยู่ เมื่อต้องการกำหนดเมาส์ใหม่ ให้คลิกเปลี่ยน


ใช้กำหนดซอฟต์แวร์สำหรับเมาส์ใหม่


สามารถทำให้ท่านเปลี่ยนการกำหนดเมาส์เพิ่มเติมได้


 ตัวชี้คือตัวระบุที่ใช้เป็นวิธีในการเลือก/การวางตำแหน่งภายใน Windows ตัวชี้จะปรากฏในหลายรูปร่างที่แตกต่างกัน เช่น นาฬิกาทราย หรือแท่งรูปตัว I เพื่อระบุการทำงานในขณะนั้น


//นี่คือหัวข้ออะไร//


 แสดงฟังก์ชันที่สามารถกำหนดให้กับปุ่มของเมาส์ของท่าน เมื่อต้องการเลือกการกำหนด ให้คลิกที่ลูกศรลง จากนั้นคลิกที่ตัวเลือก


 ภาพจะแสดงเมาส์ที่ทำกำลังใช้งานอยู่ ช่องที่อยู่ทางด้านซ้ายจะแสดงฟังก์ชันที่กำหนดให้กับปุ่มของเมาส์


 ปรับตัวเลื่อนเพื่อปรับความเร็วของการดับเบิลคลิก ทดสอบความเร็วปัจจุบันโดยการดับเบิลคลิกที่ไอคอนทดสอบ


 ใช้สำหรับทดสอบความเร็วของการดับเบิลคลิก


 ปรับตัวเลื่อนเพื่อกำหนดระยะทางที่ตัวชี้จะเลื่อนไปบนหน้าจอคอมพิวเตอร์โดยสัมพันธ์กับระยะทางที่ท่านเลื่อนเมาส์ เพื่อให้มีความแม่นยำมากขึ้น ควรตั้งความเร็วไว้ในช่วงช้าถึงปานกลาง


 เลือกตัวเลือกการเร่งความเร็วเพื่อกำหนดระยะทางที่ตัวชี้จะเลื่อนไปบนหน้าจอคอมพิวเตอร์โดยสัมพันธ์กับความความเร็วที่ท่านเลื่อนเมาส์


 ทำเครื่องหมายที่นี่เพื่อให้มีหางแสดงอยู่ด้านหลังตัวชี้ตามเส้นทางที่ตัวชี้เลื่อนผ่านหน้าจอ


 ปรับตัวเลื่อนเพื่อปรับความยาวของหางตัวชี้


 ทำเครื่องหมายที่นี่เพื่อเลื่อนตัวชี้ไปยังปุ่มคำสั่งเริ่มต้นในไดอะล็อกบ็อกซ์ที่เปิดอยู่โดยอัตโนมัติ โดยมากแล้วปุ่มคำสั่งเริ่มต้นคือปุ่มตกลง


 หลังจากที่ท่านคลิกปุ่มตั้งการกำหนดตำแหน่งแล้ว ให้เลื่อนเมาส์เพื่อระบุการกำหนดตำแหน่งใหม่ บริเวณนี้จะจำการเคลื่อนไหวของเมาส์ เลื่อนเมาส์จนกระทั่งบอลลูนเคลื่อนไปถึงเมฆ เมื่อบอลลูนเลื่อนจนถึงเมฆแล้ว การกำหนดตำแหน่งใหม่จะถูกตั้ง


 คลิกที่นี่เพื่อเปลี่ยนการกำหนดตำแหน่งของเมาส์ เลื่อนเมาส์ไปในทิศทางที่ท่านต้องการจะระบุให้เป็น "ขึ้น"


 แสดงการเชื่อมต่อในขณะนั้นของเมาส์กับคอมพิวเตอร์ เมื่อต้องการเลือกเมาส์ตัวใดตัวหนึ่งให้เป็นเมาส์ที่ใช้งาน ให้คลิกที่ลูกศรลง จากนั้นเลือกเมาส์จากรายการ การเปลี่ยนแปลงต่างๆ ที่ทำในคุณสมบัติของเมาส์จะถูกนำไปใช้กับเมาส์ที่กำลังใช้งานในขณะนั้น


 คลิกที่นี่เพื่อทำการเชื่อมต่อระหว่างตัวรับสัญญาณวิทยุและเมาส์ไร้สาย


 คลิกที่นี่เพื่อให้ MouseWare ตรวจจับเมาส์ทั้งหมดที่เชื่อมต่อกับระบบ


 แสดงข้อมูลเกี่ยวกับเมาส์ ศูนย์ควบคุมและไดรเวอร์เมาส์ที่ท่านกำลังใช้งานอยู่


 ระบุรุ่นของ MouseWare ที่ท่านกำลังใช้งานอยู่


 ระบุรุ่นของไดรเวอร์เมาส์ที่ท่านกำลังใช้งานอยู่


 คลิกที่นี่เพื่อกำหนดเมาส์ตามการกำหนดค่าที่ทางโรงงานแนะนำ หากท่านได้กำหนดเมาส์ด้วยตนเอง การคลิกที่ปุ่มนี้จะคืนค่าเริ่มต้นให้กับเมาส์


 แสดงเมาส์ที่ท่านกำลังใช้งานและแสดงปุ่มปัจจุบัน